Heated Rivalry

***Heated Rivalry*** eru kanadískir sjónvarpsþættir sem voru skrifaðir og leikstýrðir af Jacob Tierney fyrir streymisveituna Crave. Þættirnir byggja á bókaflokknum *Game Changers* eftir Rachel Reid en söguþráðurinn kemur að mestu leiti upp úr annarri bókinni í flokkum sem ber einmitt heitið *Heated Rivalry* en einnig blandast við söguþráður úr fyrstu bókinni *Game Changer*. Sagan fjallar um tvær íshokkí stórstjörnur, hinn kanadíska Shane Hollander (Hudson Williams) og rússann Ilya Rozanov (Connor Storrie) sem í augum almennings eru harðir keppinautar og erkifjendur en á bakvið luktar dyr eiga í leynilegu ástarsambandi.

Aðrir leikarara eru François Arnaud, Robbie G. K., Christina Chang, Ksenia Daniela Kharlamova, Sophie Nélisse og Dylan Walsh.

Forsýning á þáttunum fór fram á Image+Nation LGBTQ+ kvikmyndahátíðinni í Montreal í Kanada þann 23. nóvember 2025. Fyrsta serían fór svo í loftið þann 28. nóvember þegar tveimur fyrstu þáttunum var streymt á kanadísku veitunni Crave. Sama dag var þáttunum streymt á eftir farandi veitum HBO Max í Bandaríkjunum, Neon á Nýja-Sjálandi og Movistar Plus+ á Spáni. Í janúar byrjun 2026 var þáttunum svo streymt á Sky í Bretlandi. 

*Heated Rivalry*  hefur hlotið einróma lof gagnrýnenda fyrir framúrskarandi leikstjórn, handrit og afburða frammistöðu aðalleikarana tveggja. Þættirnir hafa fengið mikið áhorf og eru lang vinsælustu þættir sem hafa nokkurn tíman verið framleiddir af Crave. Á HBO Max verma þeir topp sætið yfir  mest áhorf á nýja seríu. Í desember 2025 var tilkynnt að önnur þáttaröð væri í bígerð. 

## Söguþráður
Shane Hollander og Ilya Rozanov eru tveir atvinnumenn og keppinautar í Íshokkí. Shane keppir fyrir Montreal Metros en Ilya fyrir erkifjendurnar Boston Raiders. Þrátt fyrir að samkeppni og fjandskapur þeirra á milli sé mögnuð upp af fjölmiðlum og aðdáendum þá verður til leynilegt samband þeirra á milli. Upphaflega frekar frjálslegt og kynferðislegt sem þróast gegnum árin út í rómantík meðfram því sem atvinnuferill og frægðarstjörnur þeirra stækka.  

## Leikarar
* **Hudson Williams** sem Shane Hollander, japansk-kanadískur íshokkíleikari og fyrirliði Montreal Metros
* **Connor Storrie** sem Ilya Grigoryevich Rozanov, rússneskur íshokkíleikari og fyrirliði Boston Raiders
* **François Arnaud** sem Scott Hunter, bandarískur íshokkíleikari og fyrirliði New York Admirals
* **Robbie G.K.** sem Christopher "Kip" Grady, starfsmaður á smoothie stað.
* **Christina Chang** sem Yuna Hollander, móðir Shane
* **Dylan Walsh** sem David Hollander, faðir Shane
* Ksenia Daniela Kharlamova sem Svetlana Sergeevna Vetrova, náinn vinkona Ilya sem hann sefur stundum hjá.
* **Callan Potter** sem Hayden Pike, liðsfélagi og besti vinur Shane
* **Franco Lo Presti** sem Cliff Marleau, liðsfélagi Ilya í Boston
* **Kamilla Kowal** sem Jackie Pike, eiginkona Hayden
* **Yaroslav Poverlo** sem Grigori Rozanov, faðir Ilya, háttsettur rússneskur lögreglumaður
* **Slavic Rogozine** sem Alexei Grigoryevich Rozanov, bróðir Ilya sem reglulega sníkir hann um peninga
* **Benjamin Roy** sem JJ Dagenais, liðsfélagi Shane í Montreal
* **Kolton Stewart** sem Carter Vaughn, liðsfélagi og besti vinur Scott
* **Bianca Nugara** sem Maria Villanueva, samstarfsmaður Kip á Straw+Berry og vinkona
* **Brandon Ash-Mohammed** sem Shawn, vinur Kips
* **Matthew Finlan** sem Kyle Swift, barþjónninn á The Kingfisher
* **Nadine Bhabha** sem Elena Rygg, besta vinkona Kips
* **Matt Gordon** sem George Grady, faðir Kips
* **Sophie Nélisse** sem Rose Landry, fræg leikkona sem Shane deitar

## Þættir
**Fyrsta sería**

# **þáttur "Rookies"** Í desember 2008 hittast ungu og efnilegu íshokkíleikmennirnir Shane Hollander og Ilya Rozanov fyrir úrslit Kanada og Rússlands á alþjóðlegu unglingamóti þar sem Rússland vinnur. Sex mánuðum síðar er Ilya efsti maður á lista til að vera valinn inn í atvinnulið í Major League Hockey (MLH) deildinni og Shane er valinn númer tvö. Sama kvöld hittast þeir tveir fyrir tilviljun í hótel ræktinni þar sem andrúmsloftið er vægast sagt fullt af spennu. Árið eftir vinnur Kanada sama alþjóðlega unglingamót. Sumarið 2010 eru þeir fengnir til þess að taka upp auglýsingu saman, eftir kynæsandi móment í sturtuklefanum eftir tökurnar ákveða þeir að hittast upp á hótelherbergi þar sem þeir stunda munnmök. Í gegnum fyrsta ár þeirra í atvinnumennsku byrja fjölmiðlar og aðdáendur að magna upp samkeppnina milli þeirra sem nær ákveðnu hámarki í febrúar 2011 þegar fram fer svo kölluð All-Star keppni bestu leikmanna deildarinnar. Þar hittast þeir aftur uppi á hótelherbergi og eftir að hafa deilt símanúmerum ákveða þeir að hittast í Montreal eftir tvær vikur til þess að stunda kynlíf. Það plan fellur þó um sjálft sig þegar leiknum er aflýst. Fjórum mánuðum seinna er Shane valinn sem nýliði ársins á MHL verðlaununum. Í partíi eftir verðlaunaafhendinguna finnur Shane Ilya einann úti á svölum. Þar rífast þeir og Shane ásakar Ilya fyrir að vera tapsár. Ilya kyssir Shane en Shane óttast að einhver sjái til og forðar sér í snatri. 
# **þáttur "Olympians"** Næstu tvö árin eru samskiptin milli Shane og Ilya einungis skilaboð, oft í kynferðislegum dúr. Eftir að hafa spilað leik gegn hvor öðrum haustið 2013 hittast þeir heima hjá Shane þar sem þeir stunda endaþarmsmök í fyrsta sinn. Í byrjun árs 2014 fara fram Vetrarólympíuleikar í Sochi þar sem rússneska liðið með Ilya í fararbroddi stendur sig afar illa og fellur fljótlega úr keppni. Shane hittir Scott Hunter og Carter Vaughn, úr bandaríska liðinu, í Ólympíuþorpinu. Þar spjalla þeir saman og talið berst að körlum í listdansskautum sem Carter bendir á að séu hugrakkir fyrir að keppa í hinu íhaldssama Rússlandi þar sem margir þessara keppenda séu líklega samkynhneigðir. Shane reynir að ná tali af Ilya og hughreysta hann eftir tapið en Ilya vill ekkert með hann hafa. Ilya fær skammir frá föður sínum fyrir slæmt gengi Rússlands á leikunum. Á gala kvöldskemmtun bjargar Svetlana, vinkona Ilya, honum frá því að eyða kvöldinu í samræðum við háttsetta rússneska fyrirmenn. Þau fara afsíðis inn á baðherbergi þar sem fyrir er gamall bólfélagi Ilya, Sasha, sem vill fá að endurnýja kynnin. Ilya hafnar honum þó. Á næstu leiktíð heldur Ilya áfram að hunsa Shane. Boston Raiders með Ilya sem fyrirliða vinnur MLH meistaramótið. Um sumarið 2014 fer fram MHL verðlaunahátíðin þar sem Shane og Ilya eiga af veita saman verðlaun. Ilya er seinn og Shane er að farast úr stressi baksviðs. Eftir á eiga þeir í orðaskiptum inni á klósetti þar sem Shane er reiður yfir því að Ilya sé búinn að vera að hunsa hann. Ilya leggur til að þeir hittist upp á hótelherbergi sem þeir gera svo. Eftir að hafa stundað kynlíf fer Shane að spyrja Ilya út í Rússland sem Ilya er greinilega ekki til í að tala um og sendir niðurdreginn Shane í burtu. 
# **þáttur "Hunter"** Fjórum mánuðum fyrir Ólympíuleikana í Sochi, kemur Scott Hunter, fyrirliði New York Admirals, við á Smoothie stað og fær starfsmanninn Kip til að mæla með Smoothie fyrir sig. Sama kvöld byrjar Scott að skora aftur í íshokkí eftir mikla lægð þetta tímabil. Scott er hjátrúafullur og heldur að ef hann fær sér alltaf þennan sama smoothie á leikdegi muni hann spila vel. Þar af leiðandi fer hann að venja komur sínar á Smoothie staðinn og ekki er verra að daðra aðeins við Kip. Scott spilar útileiki þar sem liðið hans tapar bæði á móti Boston Raiders og Montreal Metros. Í síðari leiknum eiga þeir Scott og Shane í smá slagsmálum á ísnum eftir að Scott ýjar að því að Shane sé farinn að líkjast Ilya. Scott hittir Kip á fjáröflunarkvöldi þar sem Kip er að vinna sem þjónn. Hann býður Kip heim með sér þar sem þeir sofa saman. Scott býður Kip að flytja inn til sín strax eftir fyrstu nóttina þeirra saman. Eftir að hafa verið saman í tvo mánuði fer vinkona Kip, Elena, að vara hann við því að það geti orðið erfitt til lengdar að Scott sé ennþá inni í skápnum þar sem Kip sé sjálfur löngu kominn út úr skápnum. Scott tjáir sig um foreldra missi þegar hann var 12 ára og hvernig íshokkí hafi bjargað sér. Þegar Scott mætir  ekki á hommabar með vinum Kip á afmæli þess síðar nefnda ákveður Kip að flytja út og fer heim til pabba síns þar sem hann brotnar niður. Scott horfir inn um gluggan á barnum þar sem Kip fagnar afmælinu sínu og háskólainngöngu með vinum sínum. 
# **þáttur "Rose"** Ilya og Shane halda áfram að hittast í laumi á árunum 2014 - 2016. Árið 2015 vinna Montreal Metros MHL meistaradeildina og verja titilinn aftur árið eftir. Shane og Ilya eru báðir spurðir af vinum sínum hver þetta sé sem þeir eru alltaf að senda skilaboð á en báðir neita því að þetta sé eitthvað alvarlegt samband. Í Boston býður Ilya Shane heim til sín til þess að stunda kynlíf. Þegar Shane ætlar svo að fara biður Ilya hann um að vera áfram. Þeir fara fram í stofu og horfa saman á sjónvarpið. Ilya býr til túnfisk samlokur handa þeim og þeir fara að spjalla eins og vinir. Ilya tekur símtal við föður þar sem kemur í ljós að faðir hans er að glíma við veikindi. Þeir stunda aftur kynlíf þar sem þeir nota í fyrsta sinn fornöfn hvors annars. Við það fríkar Shane út og fer í algjöru paniki. Nokkrum dögum síðar hittir Shane kvikmyndastjörnuna Rose Landry á bar. Þau hefja opinbert ástarsamband sem gerir Ilya mjög afbrýðissamann. Eftir að hafa spilað erfiðan leik í Montreal fara Shane og Ilya óvænt á sama klúbb með vinum sínum. Þar reyna þeir að gera hvorn annan afbrýðissamann, Shane með því að dansa við nýju kærustuna sína og Ilya að fara í sleik við stelpu á klúbbnum. Þátturinn endar þar sem þeir eru með hugann um hvor annann á meðan Ilya stundar sjálfsfróun og Shane sefur hjá Rose. 
# **þáttur "I'll Believe in Anything"** Shane fer út að borða með Rose þar sem hann staðfestir grun hennar um að hann sé samkynhneigður. Þau slíta sambandinu en ákveða að vera áfram vinir. Í All-Star keppninni 2017 hittast Shane og Ilya aftur og fá í fyrsta sinn að spila saman í liði. Eftir leikinn ræða þeir saman uppi á herbergi. Þar tilkynnir Shane Ilya formlega að hann sé samkynhneigður og biður hann afsökunar á því þegar hann yfirgaf Ilya í Boston. Honum finnst eins og samband þeirra hafi verið að breytast og sé að verða alvarlegra. Ilya segir Shane að þeir geti ekki verið í alvarlegu sambandi þar sem fjölskylda sín og Rússland myndi aldrei samþykkja það. Ilya opnar sig einnig um veikindi föður síns og brotnar niður í faðmi Shane. Nokkru síðar deyr faðir Ilya og hann þarf að fara heim til Moskvu í jarðaförina. Í erfidrykkjunni á hann í rifrildi við eldri bróður sinn sem hefur gert lítið annað en að sníkja af honum peninga gegnum tíðina. Niðurbrotinn, hringir Ilya í Shane sem kemur með þá tillögu að Ilya létti á tilfinningum sínum með því að segja honum allt sem honum liggi á hjarta á rússnesku sem Shane mun hvort sem er ekki skilja. Ilya bunar öllu útúr sér og endar á því að játa það að hann sé ástfanginn af Shane. Viku eða svo síðar eru Metros og Rivals að spila á móti hvor öðrum þar sem Shane slasast og fær heilahristing. Ilya heimsækir hann á spítala þar sem Shane, uppdópaður á verkjalyfjum, býður Ilya um að eyða sumarfríinu sínum með sér í sumarhúsinu sínu.  Shane er enn að jafna sig á meiðslunum heima hjá foreldrum sínum þar sem hann er að horfa á úrslit MHL meistaradeildarinnar. Ilya er að horfa á keppnina heima hjá sér með vinum sínum. Scott Hunter og New York Admirals vinna bikarinn. Bæði Shane og Ilya eru í losti þar sem þeir horfa á Scott fagna sigrinum með því að ná í Kip úr áhorfendaskaranum og kyssa hann fyrir framan alla. Innblásinn af tiltækinu, ákveður Ilya að vera hugrakkur og segir Shane að hann komi í sumarhúsið. 
# **þáttur "The Cottage"** Kip og vinir hans horfa á Scott í sjónvarpinu þar sem ræðir um að koma útúr skápnum þar sem hann er að taka við MVP verðlaunum. Ilya og Shane keyra í sumarhúsið. Þar játa þeir að hafa ekki verið með neinum öðrum síðan þeir hittust síðast. Ilya segir Shane frá sjálfsvígi móður sinnar. Þeir ræða saman og reyna finna út hvernig þeir geti verið saman. Ilya dettur í hug að hann geti fengið Svetlana til að giftast sér svo hann geti orðið bandarískur ríkisborgari. Shane er alls ekki hrifinn af því og biður Ilya að lofa sér að þeir finni betri lausn en það. Shane kemur með þá hugmynd að þeir reyni að breyta ímynd sinni sem fjandsamir keppinautar yfir í að þeir séu í raun vinir. Ilya geti skipt um lið og spilað fyrir Ottawa sem er miklu nær Montreal en Boston. Þeir geti svo stofnað góðgerðarsamtök sem sporna gegn sjálfsvígi. Ilya verður svo snortinn yfir þessu plani að hann játar ást sína á Shane sem segir honum að hann sé einnig ástfanginn af Ilya. Daginn eftir birtis pabbi Shane óvænt í sumarhúsinu og sér þá saman. Þeir fara saman til foreldra Shane þar sem Shane kemur útúr skápnum og þeir segja þeim frá sambandi sínu og áformum. Ilya kallar sig kærasta Shane í fyrsta sinn og þeir aka svo saman aftur í sumarhúsið.